Abstract
Chest nol è un libri. Chest a son doi libris.
Se us covente un libri di contis, nome un libri di contis, o vês di lei lis dîs storiis dâur di chestis riis, intituladis cul non dal personaç che lis anime. Se us interesse intivâ il leam che lis tire dongje, o vês di lei ancje la part che si clame “Cui?”, ma nol è un scugnî, e no stait a leile prime des contis, se o vês voie di gjoldilis a plen.
Chel altri libri, invezit, al è un test di narative par students des scuelis superiôrs.
Par chel lis contis a son dutis di gjenars diferents. Par chel a ’nd è dîs contis, come i mês di scuele, e la prime e la ultime a son plui curtis e zuarinis, adatis par Setembar e Jugn. Si inacuarzarês di cjatâ storiis in prime, seconde e tierce persone; al passât remot, al presint e al trapassât prossim; cun dentri diferents nivei di leture e pocadis di riflession. I tescj a no son simpri sempliçs, par struture e lessic, ma nancje masse complès, e a puedin jessi doprâts di un professôr par mandâ a cirî riferiments biografics o di culture furlane. La part che e spieghe il “Cui?”, par chest secont libri, e je indispensabile.
In bande di chest, e fâs part dal lavôr une tierce part, dulà che si spiin citazions e curiositâts e si stice a cualchi aprofondiment didatic.
E a sierâ il lavôr, no podeve mancjâ une provocazion, ancje se di nature poetiche.
Note
Autôr des contis, des biografiis e de idee:
Raffaele Serafini
Scolte e sodisfazions:
Lucia Degano
Jutori operatîf e tecnic:
Sandro Serafini
Corezions, grafie, furniduris librariis:
Serena Fogolini
Jutori storic:
Carli Pup
Prime leture e stime dal nuclei naratîf:
Giorgia Gallerio
Semence dal progjet:
Luca Filipuzzi
Responsabile ae melodie des contis:
Emanuela Marangone
Responsabil digjitâl de cuvierte:
Gianluca Morena
Revision editoriâl di:
Elena De Sanctis
Antonella Ottogalli
Prudeladôrs, sparniçadôrs, stiçadôrs:
Checo Tam, Pauli Cantarut, Pablo Gortan, Bizio Citòs,
Franco Polentarut, Michêl Londar, Margarite Cogôi, Lussia di Uanis,
Solidea Nazzi, Plume di ingjustri, Marie e Aurelio, Sclaunic,
Ondefurlane, la Excol e i Contecurtârs di Contecurte
shn_Mymr fur_Latn fur_Latn fur_Latn fur_Latn fur_Latn fur_Latn vec_Latn fur_Latn srd_Latn fur_Latn uzn_Latn fur_Latn srd_Latn fur_Latn vec_Latn fur_Latn fur_Latn fur_Latn scn_Latn fur_Latn kea_Latn fur_Latn vec_Latn fur_Latn sot_Latn fur_Latn srd_Latn lij_Latn fur_Latn fur_Latn fur_Latn fur_Latn fur_Latn